pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีเชิญชวนคนรุ่นใหม่ร่วมภาคภูมิใจผลงานหัตศิลป์ของไทย
วันอังคารที่ 13 สิงหาคม 2562
นายกรัฐมนตรีเชิญชวนคนรุ่นใหม่ร่วมภาคภูมิใจผลงานหัตศิลป์ของไทย
นายกรัฐมนตรีและรัฐมนตรีว่าการกระทรวงกลาโหม  เยี่ยมชมนิทรรศการก่อนการประชุมคณะรัฐมนตรี
วันนี้ ( 13 สิงหาคม 2562) เวลา 09.00 น. ก่อนการประชุมคณะรัฐมนตรี ณ บริเวณด้านหน้าตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมนิทรรศการก่อนการประชุมคณะรัฐมนตรี ดังนี้ ประชาสัมพันธ์การจัดกิจกรรมโครงการ 99 ล้านความดี เพื่อรัฐบุรุษ พลเอกเปรม ติณสูลานนท์ และการจัดนิทรรศการ “หัตถกรรมแห่งบรรพชนไทย ใต้ร่มพระบารมี” โดย ศูนย์ส่งเสริมศิลปาชีพระหว่างประเทศ
นายวิษณุ เครืองาม รองนายกรัฐมนตรี และ นายถาวร เสนเนียม รัฐมนตรีช่วยว่าการกระทรวงคมนาคม นํา รรองศาสตราจารย์นายแพทย์พุฒิศักดิ์ พุทธพิบูลย์ คณบดีคณะแพทย์ศาสตร์ ประธานคณะกรรมการดําเนินการโครงการ 99 ล้านความดี เพื่อรัฐบุรุษ พลเอกเปรม ติณสูลานนท์และคณะ เข้าพบนายกรัฐมนตรี และรัฐมนตรีว่าการกระทรวงกลาโหม เพื่อประชาสัมพันธ์กิจกรรมเพื่อเชิดชูเกียรติและรําลึกถึงคุณความดีของพลเอกเปรม ติณสูลานนท์ โดยรายได้ทั้งหมดจะนําไปสนับสนุนการจัดตั้งศูนย์ผ่าตัดหัวใจ “99 ปีรัฐบุรุษ พลเอกเปรม ติณสูลานนท์”ซึ่งเป็นศูนย์ช่วยเหลือผู้ป่วยหัวใจในภาคใต้ โดยเฉพาะเขตชายแดนใต้ และความเป็นเลิศระดับปลูกถ่ายหัวใจได้เป็นแห่งแรกของภาคใต้ โอกาสนี้ โครงการฯ มอบเสื้อและหมวกวิ่งให้แด่นายกรัฐมนตรี โดยนายกรัฐมนตรีได้กล่าวให้กําลังใจและขอให้ดําเนินโครงการสําเร็จ
จากนั้น นางอัมพวัน พิชาลัย ผู้อํานวยการศูนย์ส่งเสริมศิลปาชีพระหว่างประเทศ นําคณะเข้าพบเพื่อประชาสัมพันธ์ กิจกรรม “หัตถกรรมแห่งบรรพชนไทย ใต้ร่มพระบารมี” จัดขึ้นระหว่างวันที่ 8 จนถึง วันที่ 30 สิงหาคม 2562 ณ หอศิลป์สมเด็จพระนางเจ้าสิริกิติ์ พระบรมราชินีนาถ โดยนําเสนอผลงานที่นํามาจัดแสดง เช่น หีบพระธรรม ชุดเชี่ยนหมากโบราณ งานสลักดุน กริซมลายู ชุดกระเบื้องกุหลายน้ําทอง คันฉ่องโบราณ ผ้าลายอย่าง ผ้าปักชุดฉลองพระองค์ครุยคลุม เป็นต้น ผลงานที่นํามาจัดแสดงมีอายุเกินกว่า 100 ปี นายกรัฐมนตรีกล่าวชื่นชมผลงานที่นํามาแสดงว่า เป็นงานศิลปหัตกรรมที่ทรงคุณค่า ให้ประชาสัมพันธ์ให้ประชาชนทราบอย่างทั่วถึง เพื่อให้คนรุ่นใหม่รู้สึกภาคภูมิใจความเป็นไทย รวมทั้งร่วมกันรักษาสืบทอดให้คงอยู่ต่อไป
.....................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รับฟังข้อเสนอแนะจากภาคธุรกิจเพื่อความยั่งยืน
วันพฤหัสบดีที่ 4 มิถุนายน 2563
รับฟังข้อเสนอแนะจากภาคธุรกิจเพื่อความยั่งยืน
วันอังคารที่ 2 มิถนายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี รับฟังข้อเสนอแนะจากภาคธุรกิจที่ได้รับผลกระทบจากโรคโควิด-19 โดยสั่งการให้ภาครัฐเน้นจัดซื้อจัดจ้างกับผู้ประกอบการ SME ทั่วประเทศ พิจารณาความเป็นไปได้เพื่อให้ธุรกิจค้าปลีกและธุรกิจท่องเที่ยวกลับมาเปิดกิจการโดยเร็ว ให้ภาครัฐจัดประชุมสัมมนาตามสถานที่หรือโรงแรมกระจายไปทั่วประเทศ เร่งรัดช่วยเหลือเจ้าของกิจการและแรงงานที่เดือดร้อนจากการปิดกิจการชั่วคราว จัดหาน้ําเพื่อการเกษตรเพื่อบรรเทาปัญหาภัยแล้งอย่างเร่งด่วน รวมทั้งปรับปรุงกฎหมายการประมงให้สอดคล้องกับสภาพความเป็นจริงทั้งประมงพาณิชย์และประมงพื้นบ้าน โดยนายกรัฐมนตรีย้ําว่าความร่วมมือของทุกฝ่ายจะช่วยขับเคลื่อนประเทศไทยให้ก้าวไปข้างหน้าอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-5 ธันวาพาพ่อไปเที่ยว Space Inspirium กันดีกว่าครับ
วันจันทร์ที่ 5 ธันวาคม 2559
5 ธันวาพาพ่อไปเที่ยว Space Inspirium กันดีกว่าครับ
5 ธันวาพาพ่อไปเที่ยว Space Inspirium กันดีกว่าครับ
วันจันทร์ที่ 5 และ 12 ธันวาคม 2559 Space Inspirium เปิดทําการเป็นกรณีพิเศษพร้อมร่วมสํานึกในพระมหากรุณาธิคุณ ซึ่งวันจันทร์ที่ 5 ธันวาคมนี้เป็นวันคล้ายวันพระราชสมภพพระบาทสมเด็จพระปรมินทรมหาภูมิพลอดุยเดช  โดยภายใน space inspirium ได้จัดนิทรรศการโครงการอันเนื่องมาจากพระราชดําริที่สําคัญในด้านต่างๆ ซึ่งเป็นมรดกให้แก่ประชาชนชาวไทยได้ดําเนินรอยตาม เพื่อความเป็นอยู่ที่ดีขึ้นที่จัดไว้อย่างสมพระเกียรติ พร้อมเปิดจักรวาลสร้างแรงบันดาลใจสู่อวกาศแล้วพบกันได้ที่ GISTDA space inspirium ภายในอุทยานรังสรรค์นวัตกรรมอวกาศ อําเภอศรีราชา จังหวัดชลบุรี ตั้งแต่เวลา 09:00-17:00 น. บัตรเข้าชมผู้ใหญ่ราคา 50 บาทและเด็ก 20 บาท แล้วพบกันนะครับ...
รัฐบาลไทย-ข่าวทำเนียบรัฐบาล-“กฤษฏา” เร่งดันส่งออกมะม่วงไทยไปออสซี่ ตั้งเป้าภายในปี 61
วันอังคารที่ 17 เมษายน 2561
“กฤษฏา” เร่งดันส่งออกมะม่วงไทยไปออสซี่ ตั้งเป้าภายในปี 61
“กฤษฏา” เร่งดันส่งออกมะม่วงไทยไปออสซี่ ตั้งเป้าภายในปี 61
นายกฤษฎา บุญราช รัฐมนตรีว่าการกระทรวงเกษตรและสหกรณ์ ได้เดินทางไปศึกษาดูงานตลาดกลางสินค้าเกษตร ประเทศออสเตรเลีย ณ ตลาดเกษตร Flemington ซึ่งเป็นตลาดขายส่งและขายปลีกผลิตผลทางการเกษตรที่สําคัญของรัฐนิวเซาท์เวลส์ ประเทศออสเตรเลีย โดยเป็นสินค้าที่เกษตรกรนํามาขายเองโดยตรง โดยมีสินค้าเกษตรที่สําคัญ ได้แก่ ส้ม ลูกพลับ ลูกแพร์ แอปเปิ้ล องุ่น อโวคาโด และพืชผักสวนครัว
สําหรับไข่ไก่มีหลายขนาดและหลายราคา โดยไข่ไก่เบอร์ศูนย์ ราคาเฉลี่ยอยู่ที่ราคาฟองละ 10-11 บาท (เปรียบเทียบกับของไทยอยู่ที่ราคา 4- 4.5 บาทต่อฟอง) ส่วนไข่ไก่ขนาดเล็กสุด เทียบเท่าเบอร์ 5 ของไทยอยู่ที่ราคา 3 บาท ต่อฟอง ซึ่งฟาร์มไก่ไข่ของออสเตรเลียเป็นรูปแบบเกษตรพันธสัญญา (Contract Farming)
นอกจากนี้ ยังมีผลไม้เขตร้อน (Tropical fruits) อาทิ มะม่วง ส้ม สับปะรด แตงโม กล้วย ลําไย ส่วนพืชผักสําคัญที่วางขาย ได้แก่ ขิง กระเทียม หอมใหญ่ ผักชี เป็นต้นสําหรับผลไม้ไทยที่มีโอกาสนําเข้าและทําตลาดในออสเตรเลีย ได้แก่ มะม่วงน้ําดอกไม้ มะม่วงมหาชนก เนื่องจากมีความต้องการสูง และฤดูกาลผลิตของออสเตรเลียไม่ตรงกันกับฤดูการผลิตของประเทศไทย
พร้อมทั้ง รัฐมนตรีว่าการกระทรวงเกษตรและสหกรณ์ได้แจ้งให้เอกอัครราชทูตออสเตรเลีย ประจําประเทศไทย และอัครราชทูตที่ปรึกษาฝ่ายการเกษตร ประจําประเทศออสเตรเลีย เร่งรัดการเปิดตลาดมะม่วง ตามที่กระทรวงเกษตรและสหกรณ์ได้ยื่นคําขออนุญาตและข้อมูลทางเทคนิคไปแล้วโดยคาดว่าประเทศไทยจะสามารถส่งออกมะม่วงไทยสู่ประเทศออสเตรเลียได้ภายในปี 2561 นี้
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ผลสรุปการประชุมคณะกรรมการวัคซีนแห่งชาติ ครั้งที่ 1/2561
วันพฤหัสบดีที่ 15 กุมภาพันธ์ 2561
ผลสรุปการประชุมคณะกรรมการวัคซีนแห่งชาติ ครั้งที่ 1/2561
รองนรม. พล.อ.ฉัตรชัยฯ เป็นประธานการประชุมคณะกรรมการวัคซีนแห่งชาติ ครั้งที่ 1/2561
โดยมีมติเห็นชอบการนําวัคซีนใหม่มาใช้ ซึ่งป้องกันได้ 5 โรค
วันนี้ (15 กุมภาพันธ์ 2561) เวลา 09.00 น. ณ ห้องประชุมคณะรัฐมนตรี (เดิม) อาคารสํานักเลขาธิการคณะรัฐมนตรี ทําเนียบรัฐบาล พลเอก ฉัตรชัย สาริกัลยะ รองนายกรัฐมนตรีเป็นประธานการประชุมคณะกรรมการวัคซีนแห่งชาติ ครั้งที่ 1/2561 ซึ่งผลการประชุมสรุปสาระสําคัญ ดังนี้
ที่ประชุมได้พิจารณาและมีมติเห็นชอบการนําวัคซีนใหม่มาใช้ในแผนงานสร้างเสริมภูมิคุ้มกันโรคเยื้อหุ้มสมองอักเสบจากเชื้อฮิบ (Hib) เป็นวัคซีนในรูปแบบวัคซีนรวม 1 เข็ม ป้องกันได้ 5 โรค ได้แก่ โรคคอตีบ บาดทะยัก ไอกรน ตับอักเสบบี และเยื้อหุ้มสมองอักเสบจากเชื้อฮิบ (DTwP-HB-Hib) ซึ่งเป็นวัคซีนที่มีความปลอดภัยและมีประสิทธิภาพสูงในการป้องกันโรคในปัจจุบัน ซึ่งมีการนํามาบรรจุในโครงการเสริมภูมิคุ้มกันโรคทั่วโลก โดยฉีดให้ 3 ครั้ง ในเด็กระดับอายุ 2 เดือน 4 เดือน และ 6 เดือน ตามลําดับ ซึ่งมักพบการป่วยในเด็กอายุต่ํากว่า 5 ปี ปีละไม่เกิน 200 ราย แม้ได้รับการรักษาทันที แต่เด็กที่รอดชีวิตจะมีมีความผิดปกติทางประสาทและสมองในอัตราสูงมีการเร่งผลักดันการบรรจุวัคซีนใหม่มาใช้ในแผนงานสร้างเสริมภูมิคุ้มกันโรคและกลยุทธ์ยกระดับการบริหารจัดการ เพื่อให้ประเทศไทยมีความมั่นคงด้านวัคซีนและประชาชนสามารถเข้าถึงวัคซีนดังกล่าวได้อย่างเท่าเทียมกัน
พร้อมกันนี้ ที่ประชุมได้พิจารณาและมีมติเห็นชอบผลการติดตามการดําเนินงานโครงการในวาระแห่งชาติด้านวัคซีน (พ.ศ. 2554 - 2563) ให้สถาบันวัคซีนแห่งชาติสนับสนุนวิจัยพัฒนาเพื่อการผลิตวัคซีนทั้งภาครัฐและเอกชน โดยการจัดทําแผนของงบประมาณบูรณาการด้านวิจัยและพัฒนากับหน่วยงานที่เกี่ยวข้อง ประกอบด้วย การวิจัยในห้องปฏิบัติการ การผลิตสัตว์ทดลอง และการทดสอบวัคซีนในสัตว์ทดลองมาตรฐานสากล รวมทั้งการสร้างความมั่นคงด้านวัคซีนของประเทศและมีการติดตามผลการประเมินการเตรียมความพร้อมด้านวัคซีนเพื่อรองรับการระบาดใหญ่ไข้หวัดใหญ่ พร้อมกับสร้างความเข้มเเข็ง ด้านการประกันและควบคุมคุณภาพวัคซีนของประเทศให้มีประสิทธิภาพและไม่เกิดความซ้ําซ้อนกัน
ตอนท้ายของการประชุม ได้มีพิธีลงนามบันทึกความเข้าใจในโครงการความร่วมมือในการสนับสนุนการใช้ระบบจัดเตรียมเอกสารทะเบียนตํารับยาแผนปัจจุบันแบบอิเล็กทรอนิกส์ (NVIFDA) จํานวน 2 ฉบับ ฉบับแรก ระหว่างสํานักงานคณะกรรมการอาหารและยากับสถาบันวัคซีนแห่งชาติ (องค์การมหาชน) และฉบับที่ 2 ระหว่างสมาคมไทยอุตสาหกรรมผลิตยาและแผนปัจจุบันกับสถาบันวัคซีนแห่งชาติ (องค์การมหาชน) ทั้งนี้ เพื่อเป็นการสร้างแรงจูงใจและความเชื่อมั่นต่อผู้ประกอบการฯ ในการเข้าถึงซอฟแวร์ที่มีคุณภาพตามมาตรฐานสากลและราคาที่เป็นธรรมผ่านการใช้งานระบบดังกล่าวต่อไป
..................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“บิ๊กอู๋” Kick Off “ประชารัฐรวมพลัง สร้างยุวแรงงาน ปี 2562” เตรียมงานรองรับนักเรียน/นักศึกษา ทำช่วงปิดภาคเรียน กว่า 23,000 อัตรา
วันจันทร์ที่ 28 มกราคม 2562
“บิ๊กอู๋” Kick Off “ประชารัฐรวมพลัง สร้างยุวแรงงาน ปี 2562” เตรียมงานรองรับนักเรียน/นักศึกษา ทําช่วงปิดภาคเรียน กว่า 23,000 อัตรา
วันที่ 28 มกราคม 2562 เวลา 10.00 น. พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานเปิดตัวโครงการ “ประชารัฐรวมพลัง สร้างยุวแรงงาน ประจําปี 2562”
วันที่ 28 มกราคม 2562 เวลา 10.00 น. พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานเปิดตัวโครงการ “ประชารัฐรวมพลัง สร้างยุวแรงงาน ประจําปี 2562” พร้อมด้วยนายจรินทร์ จักกะพาก ปลัดกระทรวงแรงงาน และคณะผู้บริหารกระทรวงแรงงาน และร่วมเป็นสักขีพยานในพิธีลงนามบันทึกความเข้าใจว่าด้วยความร่วมมือด้านการส่งเสริมการมีงานทําให้นักเรียนหรือนักศึกษาในช่วงปิดภาคเรียนหรือช่วงว่างจากการเรียน “ประชารัฐรวมพลัง สร้างยุวแรงงาน” ระหว่างกรมการจัดหางาน กรมพัฒนาฝีมือแรงงาน กรมสวัสดิการและคุ้มครองแรงงาน สํานักงานประกันสังคม สํานักงานคณะกรรมการการศึกษาขั้นพื้นฐาน สํานักงานคณะกรรมการการอาชีวศึกษา สํานักงานคณะกรรมการการอุดมศึกษา กรมส่งเสริมการปกครองท้องถิ่น และสถานประกอบการ 21 แห่ง ณ ห้องประชุมจอมพล ป. พิบูลสงคราม ชั้น 5 อาคารกระทรวงแรงงาน
รมว.แรงงาน กล่าวว่า การดําเนินงานดังกล่าวเป็นความร่วมมือระหว่างภาครัฐ ภาคเอกชน และภาคประชาสังคม โดยกรมการจัดหางานจะให้บริการด้านข้อมูลข่าวสารตลาดแรงงาน รับสมัครนักเรียน/นักศึกษาที่ประสงค์จะทํางานและส่งตัวไปสถานประกอบการเพื่อพิจารณาบรรจุงาน และให้คําปรึกษาแก่สถานประกอบการ กรมพัฒนาฝีมือแรงงานจะฝึกทักษะระหว่างการเรียนและเตรียมความพร้อมสําหรับการทํางาน ส่วนกรมสวัสดิการและคุ้มครองแรงงานจะให้ความรู้ด้านความปลอดภัย อาชีวอนามัย และสภาพแวดล้อมในการทํางาน รวมทั้งคุ้มครองการทํางานให้เป็นไปตามกฎหมาย ขณะที่สํานักงานประกันสังคมจะคุ้มครองดูแลด้านสิทธิประโยชน์ตามกฎหมาย ขณะเดียวกัน หน่วยงานทางการศึกษาได้แก่ สํานักงานคณะกรรมการการศึกษาขั้นพื้นฐาน สํานักงานคณะกรรมการการอาชีวศึกษา สํานักงานคณะกรรมการการอุดมศึกษาจะประชาสัมพันธ์และจัดเตรียมนักเรียน/นักศึกษาที่ประสงค์จะทํางาน นายจ้าง/สถานประกอบการจะจัดเตรียมตําแหน่งงานและพี่เลี้ยงสอนงาน ด้านภาคีเครือข่ายผู้ปกครองจะสนับสนุนให้นักเรียน/นักศึกษาเข้าร่วมโครงการ โดยจะเปิดรับสมัครตั้งแต่วันที่ 1 กุมภาพันธ์ 2562 เป็นต้นไป
ทั้งนี้ หากนักเรียน นักศึกษา สนใจเข้าร่วมโครงการดังกล่าว สามารถสมัครได้ที่ ศูนย์บริการจัดหางานเพื่อคนไทย (Smart Job Center) ที่อาคาร 3 ชั้น ด้านหน้ากระทรวงแรงงาน เขตดินแดง กรุงเทพฯ , สํานักงานจัดหางานจัดหางานกรุงเทพมหานครพื้นที่ 1-10 , สํานักงานจัดหางานจังหวัดทุกจังหวัด หรือโทรสอบถามรายละเอียดเพิ่มเติมได้ที่ สายด่วนกระทรวงแรงงาน โทร. 1506
-----------------------------------
กองเผยแพร่และประชาสัมพันธ์ - ข่าว/
สมภพ ศีลบุตร - ภาพ/
กรมการจัดหางาน - ข้อมูล/
28 มกราคม 2562
รัฐบาลไทย-ข่าวทำเนียบรัฐบาล-การขึ้นทะเบียนผู้ประกันตนตามมาตรา 33 กรณีแรงงานต่างด้าว และกรณีคนพิการ จะสามารถยื่นในช่องทางใดได้บ้าง ??
วันพุธที่ 29 เมษายน 2563
การขึ้นทะเบียนผู้ประกันตนตามมาตรา 33 กรณีแรงงานต่างด้าว และกรณีคนพิการ จะสามารถยื่นในช่องทางใดได้บ้าง ??
การขึ้นทะเบียนผู้ประกันตนตามมาตรา 33 ยื่นในช่องทางใดได้บ้าง ??
Q : การขึ้นทะเบียนผู้ประกันตนตามมาตรา 33 กรณีแรงงานต่างด้าว และกรณีคนพิการ จะสามารถยื่นในช่องทางใดได้บ้าง ??
A : นายจ้างสามารถยื่นแบบขึ้นทะเบียนผู้ประกันตน (สปส.1-03) พร้อมแนบเอกสารการขึ้นทะเบียนฯ และดําเนินการส่งแบบขึ้นทะเบียนฯ ได้ตามช่องทาง ดังนี้
- ยื่นด้วยตนเอง ณ สํานักงานประกันสังคม ได้ทั่วประเทศ
- ส่งทางโทรสาร (FAX) ของสํานักงานประกันสังคมพื้นที่/จังหวัด/สาขา
- ส่งทาง E-mail ที่สํานักงานประกันสังคงคม กทม.พื้นที่/จังหวัด/สาขาที่กําหนด
- ส่งทาง Line สํานักงานประกันสังคม กทม.พื้นที่/จังหวัด/สาขาที่กําหนด
- ส่งทางไปรษณีย์ มาที่สํานักงานประกันสังคม
รัฐบาลไทย-ข่าวทำเนียบรัฐบาล-นายพุทธิพงษ์ฯ รมว.ดีอีเอส พร้อมด้วยคณะผู้บริหารของกระทรวงดีอีเอส ร่วมบันทึกเทปถวายพระพร เนื่องในโอกาสวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี วันที
วันพฤหัสบดีที่ 21 พฤษภาคม 2563
นายพุทธิพงษ์ฯ รมว.ดีอีเอส พร้อมด้วยคณะผู้บริหารของกระทรวงดีอีเอส ร่วมบันทึกเทปถวายพระพร เนื่องในโอกาสวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี วันที
นายพุทธิพงษ์ฯ รมว.ดีอีเอส พร้อมด้วยคณะผู้บริหารของกระทรวงดีอีเอส ร่วมบันทึกเทปถวายพระพร เนื่องในโอกาสวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี วันที่ 3 มิถุนายน 2563
วันที่ 21 พฤษภาคม 2563 เวลา 13.00 น. นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) พร้อมด้วยนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอีเอส) , นาวาอากาศเอก สมศักดิ์ ขาวสุวรรณ์ อธิบดีกรมอุตุนิยมวิทยา (อต.) , นางวรรณพร เทพหัสดิน ณ อยุธยา เลขาธิการคณะกรรมการดิจิทัลเพื่อเศรษฐกิจและสังคมแห่งชาติ (สดช.) , นางสาววันเพ็ญ พูลวงษ์ ผู้อํานวยการสํานักงานสถิติแห่งชาติ (สสช.) , พันเอก สรรพชัย หุวะนันทน์ กรรมการผู้จัดการใหญ่ บริษัท กสท โทรคมนาคม จํากัด (มหาชน) (CAT) , นายก่อกิจ ด่านชัยวิจิตร กรรมการผู้จัดการใหญ่ บริษัท ไปรษณีย์ไทย จํากัด, นายพิพัฒน์ ขันทอง รักษาการกรรมการผู้จัดการใหญ่ บริษัท ทีโอที จํากัด (มหาชน) (TOT) , นายณัฐพล นิมมานพัชรินทร์ ผู้อํานวยการสํานักงานส่งเสริมเศรษฐกิจดิจิทัล (ดีป้า) และ นายชัยชนะ มิตรพันธ์ รักษาการผู้อํานวยการสํานักงานพัฒนาธุรกรรมทางอิเล็กทรอนิกส์ (เอสด้า) เข้าร่วมบันทึกเทปถวายพระพร สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา วันที่ 3 มิถุนายน 2563 ณ ห้องส่ง 5 อาคารปฏิบัติการวิทยุและโทรทัศน์ ชั้น 1 บริษัท อสมท จํากัด (มหาชน)
ซึ่งการบันทึกเทปในครั้งนี้ ทางบริษัท อสมท จํากัด (มหาชน) ได้นํา QR Code จากแพลตฟอร์ม “ไทยชนะ” มาให้ผู้เข้าร่วมการบันทึกเทปและเจ้าหน้าที่ทําการสแกนเพื่อเก็บข้อมูลตามมาตราการรักษาความปลอดภัยจากการแพร่ระบาดของเชื้อไวรัสโคโรนา (โควิด-19) ด้วย
*******************************
รัฐบาลไทย-ข่าวทำเนียบรัฐบาล-ไทยและสาธารณรัฐเช็กพร้อมกระชับความร่วมมือระหว่างกันในทุกมิติที่มีศักยภาพ
วันอังคารที่ 18 กุมภาพันธ์ 2563
ไทยและสาธารณรัฐเช็กพร้อมกระชับความร่วมมือระหว่างกันในทุกมิติที่มีศักยภาพ
ไทยและสาธารณรัฐเช็กพร้อมกระชับความร่วมมือระหว่างกันในทุกมิติที่มีศักยภาพ
วันนี้ (18 กุมภาพันธ์ 2563) เวลา 16.00 น. ณ ห้องสีงาช้าง ตึกไทยคู่ฟ้า ทําเนียบรัฐบาล นายราเดก วอนดราเชก (Mr. Radek Vondracek) ประธานสภาผู้แทนราษฎรสาธารณรัฐเช็กและคณะฯ เข้าเยี่ยมคารวะนายกรัฐมนตรี ในโอกาสเดินทางเยือนไทย สรุปสาระสําคัญของการหารือ ดังนี้
นายกรัฐมนตรีกล่าวต้อนรับและยินดีที่การเดินทางเยือนประเทศไทยในครั้งนี้มีทั้งฝ่ายนิติบัญญัติและฝ่ายบริหารร่วมกัน ซึ่งถือเป็นโอกาสอันดีที่จะได้เรียนรู้และแลกเปลี่ยนประสบการณ์ระหว่างกัน เพื่อส่งเสริมความสัมพันธ์ระหว่างสองประเทศให้แน่นแฟ้น รวมถึงขยายความร่วมมือในด้านต่างๆ ให้มากขึ้น ชื่นชมความสัมพันธ์ระหว่างรัฐสภาไทยและรัฐสภาเช็กที่มีการแลกเปลี่ยนการเยือนของบุคคลระดับสูงระหว่างกันอย่างต่อเนื่อง รวมทั้ง การที่รัฐสภาไทยมีการจัดตั้งกลุ่มมิตรภาพสมาชิกรัฐสภาไทย-เช็ก นับตั้งแต่ปี 2537
ประธานสภาผู้แทนราษฎรสาธารณรัฐเช็ก กล่าวขอบคุณที่ได้ให้เข้าพบในวันนี้ โดยยินดีที่จะส่งเสริมความสัมพันธ์และความร่วมมือระหว่างไทยกับสาธารณรัฐเช็กให้ครอบคลุมในทุกมิติ โดยเฉพาะความร่วมมือระหว่างรัฐสภาไทย-สาธารณรัฐเช็ก และด้านอื่นๆ ที่สาธารณรัฐเช็กมีศักยภาพ ความร่วมมือด้านการจัดการและเทคโนโลยีสิ่งแวดล้อม การส่งเสริมการท่องเที่ยว และการลงทุนในพื้นที่ EEC ซึ่งสาธารณรัฐเช็กมีความสนใจที่จะร่วมลงทุนเพิ่มเติมในอนาคต
ทั้งสองฝ่ายเห็นพ้องว่าจะร่วมกันแลกเปลี่ยนและผลักดันการพัฒนาทางนวัตกรรมและเทคโนโลยี ซึ่งเป็นสาขาที่สาธารณรัฐเช็กมีความเชี่ยวชาญ ผ่านการจัดตั้งสมาคมนาโนเทคโนโลยีในแวดวงต่างๆ เช่น การแก้ปัญหามลพิษทางอากาศ การทําความสะอาดอากาศและน้ํา การเก็บรักษาพลังงาน และการบริหารสิ่งปฏิกูล โดยทางรัฐบาลไทยพร้อมที่จะสร้างความร่วมมือในการทําการวิจัย รวมทั้งพัฒนานวัตกรรมสมัยใหม่เพื่อใช้ประโยชน์ร่วมกัน นอกจากนี้ นายกรัฐมนตรีได้กล่าวชื่นชมรัฐบาลเช็กที่ให้ความสําคัญกับการรักษาสิ่งแวดล้อมภายในประเทศเป็นลําดับแรก ซึ่งถือเป็นต้นแบบที่ดีให้แก่ภาครัฐในการส่งเสริมนโยบายการรักษาสิ่งแวดล้อมเพื่อการพัฒนาอย่างยั่งยืนต่อไป
รัฐบาลไทย-ข่าวทำเนียบรัฐบาล-รมว.ไอซีที ปาฐกถาพิเศษ ในงาน Thailand : Digital Transformation
วันอังคารที่ 23 สิงหาคม 2559
รมว.ไอซีที ปาฐกถาพิเศษ ในงาน Thailand : Digital Transformation
รมว.ไอซีที ปาฐกถาพิเศษ ในงาน Thailand : Digital Transformation
นายอุตตม สาวนายน รัฐมนตรีว่าการกระทรวงเทคโนโลยีสารสนเทศและการสื่อสาร(ไอซีที)ได้รับเกียรติเป็นวิทยากรกิตติมศักดิ์ ปาฐกถาพิเศษ หัวข้อ ‘พลิกบริบทประเทศไทยสู่ยุคดิจิทัล’ ในงาน Thailand : Digital Transformation ซึ่งกล่าวถึงการพัฒนาดิจิทัลเพื่อเศรษฐกิจและสังคม (Digital Economy and Society) เป็นส่วนหนึ่งของนโยบายของรัฐบาลที่จะผลักดันให้ประเทศก้าวไปสู่ไทยแลนด์ 4.0 โดยที่หลายประเทศทั่วโลกทั้งกลุ่มประเทศที่เจริญและกําลังพัฒนาต่างให้ความสําคัญกับการพัฒนาดิจิทัล ขณะนี้อุตสาหกรรมทุกประเภท ผู้ประกอบการทุกภาคส่วนของไทยเกิดการตื่นตัวมาก เนื่องจากการนําเทคโนโลยีดิจัลมาใช้พัฒนาประเทศจะทําให้เกิดการใช้นวัตกรรมที่สร้างมูลค่าเพิ่มมากขึ้น ถือเป็นการพลิกโฉมในทุกภาคส่วนของสังคม ทั้งนี้ งานดังกล่าวสมาคมศิษย์เก่า MMP คณะพาณิชยศาสตร์และการบัญชี จุฬาลงกรณ์มหาวิทยาลัย ร่วมกับ สหกรณ์ออมทรัพย์กระทรวงการคลัง จํากัด จัดขึ้นเนื่องในโอกาสครบ 100 ปี แห่งการสถาปนาจุฬาลงกรณ์มหาวิทยาลัย ณ ห้องประชุมออดิทอเรียม โรงแรมเซ็นทราศูนย์ราชการและคอนเวนชั่นเซ็นเตอร์ แจ้งวัฒนะ เขตหลักสี่ กรุงเทพฯ เมื่อวันที่ 17 สิงหาคม 2559
**********************
รัฐบาลไทย-ข่าวทำเนียบรัฐบาล-นายกฯ ชวนคนไทยใส่หน้ากากอนามัยป้องกันตนเองจากฝุ่นจิ๋ว และโคโรนาไวรัส
วันอังคารที่ 28 มกราคม 2563
นายกฯ ชวนคนไทยใส่หน้ากากอนามัยป้องกันตนเองจากฝุ่นจิ๋ว และโคโรนาไวรัส
นายกรัฐมนตรี ชวนคนไทยใส่หน้ากากอนามัยป้องกันฝุ่น PM 2.5 และให้ความรู้การป้องกันตนเองจากการติดเชื้อโคโรนาไวรัสสายพันธุ์ใหม่ พร้อมแนะประชาชนช่วยลดฝุ่นด้วยการงดการใช้รถยนต์ที่มีควันดํา ลดการเผาขยะ
นายกรัฐมนตรี ชวนคนไทยใส่หน้ากากอนามัยป้องกันฝุ่น PM 2.5 และให้ความรู้การป้องกันตนเองจากการติดเชื้อโคโรนาไวรัสสายพันธุ์ใหม่ พร้อมแนะประชาชนช่วยลดฝุ่นด้วยการงดการใช้รถยนต์ที่มีควันดํา ลดการเผาขยะ
วันนี้ (28 มกราคม 2563) บริเวณหน้าตึกบัญชาการ 1 ทําเนียบรัฐบาล กทม. นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์สุวรรณชัย วัฒนายิ่งเจริญชัย อธิบดีกรมควบคุมโรค ให้การต้อนรับพลเอกประยุทธ์ จันทร์โอชา นายกรัฐมนตรี และคณะรัฐมนตรี นําชมนิทรรศการ “รวมพลังสู้ฝุ่น PM 2.5” และนิทรรศการความรู้ เรื่องการป้องกันตนเองจากการติดเชื้อโคโรนาไวรัส โดยมีการนําเสนอเครื่องตรวจวัดคุณภาพอากาศภายในอาคาร และหน้ากากอนามัยสําหรับประชาชนทั่วไปและกลุ่มเสี่ยง พร้อมมอบหน้ากากป้องกันฝุ่นละออง สื่อประชาสัมพันธ์ แก่คณะรัฐมนตรี และสาธิตการสวมใส่หน้ากากป้องกันฝุ่นละอองขนาดเล็กที่ถูกต้อง
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า นายกรัฐมนตรี มีความห่วงใยประชาชนในสถานการณ์การติดเชื้อโคโรนาไวรัสจากประเทศจีน โดยรัฐบาลได้ยกระดับมาตรการเฝ้าระวังป้องกันอย่างสูงสุด มีการคัดกรองในทุกมิติอย่างเหมาะสม และให้ความเชื่อมั่นว่า เรามีการคัดกรองนักท่องเที่ยวจากประเทศจีนทั้งหมดจากทุกเมือง รวมทั้งได้ให้คําแนะนําไกด์ทัวร์ นักท่องเที่ยว ลูกทัวร์หากมีอาการป่วยรีบไปพบแพทย์ ขณะนี้เจ้าหน้าที่สาธารณสุขได้ทํางานอย่างหนัก มีทีมสนับสนุนหมุนเวียนทํางาน ตลอด 24 ชั่วโมง เราต้องเชื่อมั่นว่ารัฐบาลได้ทําอย่างเต็มที่ เพื่อไม่ให้มีการแพร่เชื้อในประเทศ เราป้องกันตัวเองได้ โดยกินร้อน ช้อนกลาง ล้างมือ สามหน้ากากอนามัย หลีกเลี่ยงการไปในสถานที่แออัด สําหรับฝุ่น PM 2.5 ขอให้ประชาชนติดตามสถานการณ์ทุกวันจากเว็บ Air4Thai และช่วยกันลดฝุ่นด้วยการงดการใช้รถยนต์ที่มีควันดํา ลดการเผาขยะ ไม่เผาป่า
นายอนุทินกล่าวต่อว่า กระทรวงสาธารณสุขได้ตั้งศูนย์ปฏิบัติการภาวะฉุกเฉิน EOC ติดตามสถานการณ์อย่างใกล้ชิด โดยเฝ้าระวังร่วมกับโรงพยาบาลในเขตกรุงเทพมหานครที่ตรวจพบค่า PM2.5 เฉลี่ย 24 ชั่วโมง สูงกว่า 25 ไมโครกรัมต่อลูกบาศก์เมตร ให้รายงานจํานวนผู้ป่วยที่เข้ารับการรักษาที่โรงพยาบาล โดยเฝ้าระวังใน 4 กลุ่มโรค คือ โรคระบบทางเดินหายใจไม่มีไข้ โรคหัวใจขาดเลือด โรคผิวหนัง และโรคตาอักเสบ และให้คําแนะนําแก่ประชาชนในการดูแลตนเอง ผ่านช่องทางต่างๆ ทั้งสื่อออนไลน์ แผ่นพับความรู้
ด้านนายแพทย์สุวรรณชัย วัฒนายิ่งเจริญชัย อธิบดีกรมควบคุมโรค กล่าวว่า ขอให้ประชาชนติดตาม ตรวจสอบคุณภาพอากาศในพื้นที่ ได้ที่แอปพลิเคชัน Air4Thai ของกรมควบคุมมลพิษ งดการใช้รถยนต์ที่มีควันดํา ลดการเผาขยะ/เผาป่า รวมถึงจัดบ้าน/ห้องสะอาดปลอดฝุ่น (Clean Room) โดยเฉพาะบ้านที่มีเด็ก หญิงตั้งครรภ์ ผู้สูงอายุ และกลุ่มเสี่ยง โดยจัดเตรียมห้องที่มีประตูหน้าต่างปิดมิดชิด และใช้ผ้าสะอาดชุบน้ําเช็ดทําความสะอาดแทนการกวาด ป้องกันการฟุ้งกระจาย สําหรับกลุ่มเสี่ยงควรลดการทํากิจกรรมและออกกําลังกายกลางแจ้ง สวมหน้ากากอนามัยหรือหน้ากาก N 95 เพื่อป้องกันฝุ่นเมื่อต้องออกไปยังพื้นที่เสี่ยง สอบถามเพิ่มเติมได้ที่สายด่วนกรมควบคุมโรค โทร. 1422
********************************* 28 มกราคม 2563
รัฐบาลไทย-ข่าวทำเนียบรัฐบาล-มหาดไทยเดินหน้าบูรณาการทุกหน่วยงานพัฒนาเครื่องมือชี้วัดข้อมูลความจำเป็นพื้นฐาน (จปฐ.)
วันอังคารที่ 27 สิงหาคม 2562
มหาดไทยเดินหน้าบูรณาการทุกหน่วยงานพัฒนาเครื่องมือชี้วัดข้อมูลความจําเป็นพื้นฐาน (จปฐ.)
มหาดไทยเดินหน้าบูรณาการทุกหน่วยงานพัฒนาเครื่องมือชี้วัดข้อมูลความจําเป็นพื้นฐาน (จปฐ.)
วันนี้ (27 ส.ค. 62) เวลา 10.00 น. ที่ห้องประชุมราชสีห์ ศาลาว่าการกระทรวงมหาดไทย นายบุญธรรม
เลิศสุขีเกษม รองปลัดกระทรวงมหาดไทย เป็นประธานการประชุมคณะกรรมการอํานวยการงานพัฒนาคุณภาพชีวิตของประชาชน ครั้งที่ 1/2562 โดยมี นายนิสิต จันทร์สมวงศ์ อธิบดีกรมการพัฒนาชุมชน พร้อมด้วย
คณะกรรมการฯ ซึ่งประกอบด้วย ผู้แทนสํานักงานสภาพัฒนาการเศรษฐกิจและสังคมแห่งชาติ กระทรวงเกษตรและสหกรณ์ กระทรวงพาณิชย์ กระทรวงดิจิทัลเพื่อเศรษฐกิจและสังคม กระทรวงแรงงาน กระทรวงวัฒนธรรม กระทรวงสาธารณสุข กระทรวงการพัฒนาสังคมและความมั่นคงของมนุษย์ กระทรวงศึกษาธิการ กระทรวงคมนาคม กระทรวงทรัพยากรธรรมชาติและสิ่งแวดล้อม กระทรวงการท่องเที่ยวและกีฬา สํานักงานตํารวจแห่งชาติ สํานักงานคณะกรรมการพิเศษเพื่อประสานงานโครงการอันเนื่องมาจากพระราชดําริ หน่วยงานและเจ้าหน้าที่ที่เกี่ยวข้อง ร่วมประชุม
ในการประชุมครั้งนี้ได้มีการรายงานคุณภาพชีวิตของคนไทย ปี 2562 จากการจัดเก็บข้อมูลความจําเป็นพื้นฐาน (จปฐ.) ของรอบปีที่ผ่านมา (ปี 2561) จากครัวเรือนที่มีผู้อาศัยอยู่จริงทั้งในเขตชนบทและเขตเมือง
ทําให้ทราบถึงคุณภาพชีวิตของประชาชนภาพรวมในทุกระดับของประเทศ โดยมีเครื่องมือในการวัดผลคุณภาพชีวิต จํานวน 5 หมวด 31 ตัวชี้วัด ได้แก่ หมวดที่ 1 สุขภาพ 7 ตัวชี้วัด หมวดที่ 2 สภาพแวดล้อม 7 ตัวชี้วัด หมวดที่ 3 การศึกษา 5 ตัวชี้วัด หมวดที่ 4 การมีงานทําและรายได้ 4 ตัวชี้วัด และหมวดที่ 5 ค่านิยม 8 ตัวชี้วัด
นายบุญธรรม เลิศสุขีเกษม ได้เน้นย้ําให้คณะกรรมการฯ ซึ่งเป็นผู้แทนจากส่วนราชการและหน่วยงาน
ต่าง ๆ นําผลการจัดเก็บข้อมูลไปใช้ประโยชน์ในส่วนที่เกี่ยวข้องตามอํานาจหน้าที่ รวมทั้งพิจารณากลั่นกรองเครื่องมือตัวชี้วัด เกณฑ์ชี้วัด แบบสอบถามข้อมูลความจําเป็นพื้นฐาน (จปฐ.) และข้อมูลพื้นฐานระดับหมู่บ้าน (กชช.2ค) กําหนดแนวทาง แผนงาน ระยะเวลา และวิธีการจัดเก็บข้อมูลที่มีประสิทธิภาพ และแม่นยํามากยิ่งขึ้น เพื่อนําข้อมูล
ไปใช้ให้เกิดประโยชน์ในการพัฒนาที่สอดคล้องกับเป้าหมายการพัฒนาที่ยั่งยืน (SDGs) ต่อไป